સાયલા તાલુકાના વાંટાવચ્છ ગામના પેટાપરા એવા ઉમાપર ખાતે ચાલી રહેલી સરકારી શાળાનાં ૧૫૦થી વધુ બાળકોને સરકાર દ્વારા આપવામાં આવતા મધ્યાહ્ન ભોજનના અનાજ તથા રાંધેલી રસોઇમાં જીવાતો દેખાતા શાળાના શિક્ષકો દ્વારા આ બાબતે સરપંચ, તથા ગ્રામજનોને જાણ કરવામાં આવતા સવારના નાસ્તાના અનાજમાં જીવાતો ખદબદતી જોવા મળતા ગ્રામજનો ચોંકી ઊઠયા હતા અને તુરંત રાંધેલો તથા કાચા અનાજનો જીવાતવાળો જથ્થો લઇ સાયલા મામલતદાર સમક્ષ હોબાળા સાથે રજૂઆત કરવામાં આવતા ચકચાર મચી હતી.